इच्छाएं मनुष्य के दुखों का कारण : मूल मुनि महाराज
जैनदिवाकर पावन तीर्थ एवं शोध संस्थान समिति की ओर से जैन दिवाकर चौथमल महाराज का दीक्षा जयंती समारोह बुधवार को जैन दिवाकर स्कूल वल्लभबाड़ी में हुआ। इस दौरान ‘बदनौर के दो व्याख्यान’ पुस्तक का विमोचन किया गया और 2017 का जैन कैलेंडर भी जारी किया गया। अमित हरमाड़ा, भीलवाड़ा को शील्ड और प्रशस्ति पत्र देकर जैन दिवाकर अवॉर्ड से सम्मानित किया गया। आॅल इंडिया श्वेतांबर स्थानक जैन कांफ्रेंस की प्रांतीय महिला शाखा का अधिवेशन एवं शपथ ग्रहण समारोह भी हुआ।
इस दौरान मूल मुनि महाराज ने कहा कि इच्छाएं मनुष्य के सभी दुखों का कारण हैं। ये इच्छाएं अनंत हैं। एक पूरी करो तो दूसरी तैयार रहती है। इच्छाओं को सीमित करने से ही दुखों से मुक्ति मिल सकती है। अपने जीवन की दशा और दिशा कोई अन्य निर्धारित नहीं करता है। अपना पुरुषार्थ ही महत्वपूर्ण है। जीवन में विवेकपूर्ण व्यवहार, जागरूकता और श्रमनिष्ठा जरूरी है। विश्व हिन्दू परिषद के अंतरराष्ट्रीय उपाध्यक्ष हुकुमचंद सांवला ने कहा कि जैन समुदाय ने देश के लिए बलिदान दिए हैं। जैन होने का मतलब कायर नहीं होता है। जैन समाज धर्मरक्षा के लिए सदैव अग्रणी रहा है। आसींद के पूर्व प्रधान धर्मवीर सिंह ने कहा कि दिवाकर चौथमल महाराज अहिंसा के प्रचारक थे। राष्ट्रीय महामंत्री अशोक पगारिया और महिला कांफ्रेंस की राष्ट्रीय अध्यक्ष रुचिरा सुराणा ने भी महाराज के बारे में बताया। इस अवसर पर अरुण मुनि, सुरेश मुनि, राकेश मुनि, साध्वी कमलेश, विजयश्री तथा साध्वी विश्वास, पूर्व महापौर र|ा जैन, मध्यप्रदेश प्रांत की महामंत्री आशा सांभर, रतनलाल लसोड़, अध्यक्ष वीरेंद्र धाकड़, मंत्री शिवकुमार जैन मौजूद रहे।
वल्लभबाड़ी स्थित जैन दिवाकर स्कूल में जैन दिवाकर चौथमल महाराज के दीक्षा जयंती समारोह का आयोजन किया गया। इस दौरान बड़ी संख्या में जैन समाज के लोग मौजूद रहे।
hin_Deva hin_Deva hin_Deva bho_Deva